שנות ה-30 של המאה ה-19

[ממוזער|380px|'''משמאל למעלה, עם [כיוון השעון:** הכתרתה של המלכה ויקטוריה סימנה את תחילת תקופת שלטונה הארוך שנמשך 64 שנים. תקופת שלטונה התאפיינה בעליית כוחה של [[האימפריה הבריטית]], אשר גדלה והתחזקה במיוחד מבחינה טריטוריאלית וכלכלית. במהלך תקופת שלטונה התחזק הקוליוניאליזם הבריטי כאשר מעל לרבע משטחי העולם עברו לשלטון בריטי; [[מהפכת יולי 1830]] בצרפת הביאה להפלת שלטונו של המלך [[שארל העשירי]] והמלכתו של המלך [[לואי פיליפ]]. על אף שלאחר המהפכה נותר המשטר בצרפת [[מונרכיה]], רבים רואים במהפכה זו מעבר מ"המשטר הישן" לצורה מרוככת יותר של מונרכיה המכונה [[המונרכיה של יולי]] ; מחקריהם של [[מייקל פאראדיי]] וג'ון דניאל סייעו לבסס את תחום ה[[אלקטרוכימיה]] באמצעות גילוי [[השראה אלקטרומגנטית|ההשראה האלקטרומגנטית]]. תגליותיהם עיצבו חלק עצום מתחום ה[[כימיה]], ושינו לנצח את הדרך בה אנשים משתמשים ב[[חשמל]] ; [[אה"מ ביגל]] הקיפה את כדור הארץ פעמיים כאשר במהלך המסע השני התגליות והתאוריות של [[צ'ארלס דרווין]] סייעו לו לפתח את [[אבולוציה|תורת האבולוציה]], ולשפר את הידע המדעי הנרחב בתחומים טקסונומיה ו[[ביולוגיה]] והובילו בהמשך לפיתוח מושג [[ברירה טבעית|הברירה הטבעית]] ; בארצות הברית גדל באופן מהותי מספר ה[[מדינות עבדות ומדינות חירות בארצות הברית|מדינות בהן העבדות נאסרה על פי חוק]] כאשר מגמה זו תוביל בהמשך לקיטוב החברה האמריקנית ולבסוף ל[[מלחמת האזרחים האמריקנית]] ; [[טלגרפיה|הטלגרף]] הומצא על ידי [[סמואל מורס]]. המצאת הטלגרף הובילה לראשונה בהיסטוריה לפיתוח של רשתות תקשורת גלובליות ראשונות מסוגן ; תצלום משנת 1832 אשר פותח באמצעות תהליך ה[[דאגרוטיפ]]. תהליך הדאגרוטיפ הוצג לראשונה לציבור בשנת 1839. פיתוח זה יוביל בהמשך לפיתוח טכנולוגיות ה[[צילום]] המודרניות; [[הנס כריסטיאן אנדרסן]] מפרסם את אוסף האגדות הראשון שלו בשנת 1837. פרסומיו יהפכו אותו בהמשך לאחד מהסופרים הפופולריים והמשפיעים ביותר של המאה ה-19, בעיקר בזכות סיפורים כמו [[בת הים הקטנה]] (בתמונה) ו[[אצבעונית]].]]

**שנות ה-30 של המאה ה-19** היו העשור הרביעי של [[המאה ה-19]], החלו ב-[[1 בינואר]] [[1830]] והסתיימו ב-[[31 בדצמבר]] [[1839]].

בעשור זה משלימה [[האימפריה הבריטית]] את השתלטותה על יבשת [[אוסטרליה]]. [[האימפריה הקולוניאלית הצרפתית|האימפריה הצרפתית]] שמשתלטת לראשונה על טריטוריה משמעותית מ[[צפון אפריקה]] מאיימת על ההגמוניה של [[האימפריה העות'מאנית]] ב[[המזרח התיכון|מזרח התיכון]]. כחלק מירידת ההגמוניה מכריזה גם [[יוון]] על [[עצמאות]]ה הרשמית מהעות'מאנים. במזרח הרחוק מגבירה הולנד את השתלטותה על איי [[אינדונזיה]].

במאה זו היו ניסיונות של אזרחי [[הממלכה המאוחדת]] לקדם [[זכות בחירה]] רחבה יותר. בעקבות מאחות, התרחבה בשנת 1832 זכות הבחירה ל[[הפרלמנט של הממלכה המאוחדת|פרלמנט]] כך שתכלול מעט יותר מהאזרחים (אך עדיין לא את רובה), ובשנת 1838 ה[[קולוניה|מושבה]] ב[[פיטקרן]] הייתה חלוצית בהכרזתה על [[זכות בחירה לנשים]] בשטחה. בנוסף בשנת 1833 עבר בממלכה המאוחדת [[חוק ביטול העבדות 1833|החוק לביטול העבדות]] בבריטניה ומושבותיה ושחרר לחופשי מאות אלפי [[עבדות|עבדים]]. מגמות [[ליברליזם|ליברליות]] אלו מפעילות לחץ על מדינות שכנות, שישפיע על המתרחש בעשורים הבאים.

במאה זו הושק בבריטניה קו הרכבת הבין־עירוני הראשון. טכניקה ה[[דאגרוטיפ]] שהופצה באופן נרחב בעשור זה הפכה את ה[[צילום]] לטכנולוגיה יישימה יותר.

== אירועים בולטים בעולם ==

=== מלחמות ===
[[קובץ:FalloftheAlamo.jpg|280px|ממוזער|[[המהפכה הטקסנית]] ([[קרב אלמו]])]]
* **מלחמת העצמאות היוונית** (1821 - 1832) מגיעה לסיומה עם קבלת העצמאות של יוון ב[[אמנת קונסטנטינופול (1832)|אמנת קונסטנטינופול]] ביולי [[1832]].
* **המהפכה הטקסנית** (2 באוקטובר 1835 - 21 באפריל 1836) - מלחמה שנערכה בין [[מקסיקו]] לחלק הטחאני (מדינת טקסס המודרנית) של המדינה המקסיקנית [[קואווילה וטחאס]]. סיום המלחמה הביא להקמתה של רפובליקת [[טקסס]].
* **מלחמת הקונפדרציה** (1839-1836) - מאבק על מאזן הכוחות האזורי ב[[אמריקה הדרומית]], מוביל את [[פרו]] ו[[בוליביה]] להתאחד בברית לעומתית ל[[צ'ילה]]. סדרת התערבויות כלכליות ופוליטיות הדדיות מסלימות למלחמה בה מנצחים הצ'יליאנים. כתוצאה מהמלחמה מתפרקת הברית וצ'ילה הופכת לשולטת בחוף [[האוקיינוס השקט]] לעשרות השנים הבאות.
* **מלחמת האופיום הראשונה** (1839 - 1842) - מלחמה על זכויות סחר בין בריטניה ל[[שושלת צ'ינג]] בסין. המלחמה, שנתפסת כיום כתחילתו של האימפריאליזם האירופי בסין, יצרה היסטוריה ארוכה של התנגדות סינית למערב, התנגדות שנמשכת במובנים מסוימים עד ימינו.
* **המלחמה האנגלו-אפגנית הראשונה** (1839 - 1842) - מלחמה בין כוחות [[חברת הודו המזרחית הבריטית]] בחסות [[האימפריה הבריטית]] לבין כוחות אפגנים בשטחי [[אפגניסטן]]. הפלישה לאפגניסטן נערכה במסגרת [[המשחק הגדול]] כתוצאה מחשש של מעורבות [[רוסיה]] באזור וחשש מפני פלישה רוסית ל[[הודו הבריטית]].

=== סכסוכים פנימיים ===
[[קובץ:La Liberté guidant le peuple - Eugène Delacroix - Musée du Louvre Peintures RF 129 - après restauration 2024.jpg|ממוזער|[[מהפכת יולי 1830]]]]
* 1830: **מהפכת יולי 1830** – המעמד הבינוני ב[[צרפת]] מדיח מן השלטון את המלך [[שארל העשירי]] ומעלה תחתיו את המלך [[לואי פיליפ]].
* 1831-1830: **מרד נובמבר** – מרד מזוין של [[חלוקת פולין|האזור הכבוש של פולין]] מול [[האימפריה הרוסית]].
* 1840-1833: **המלחמה הקרליסטית הראשונה**  – מלחמה על השלטון ב[[ספרד]] בין גורמים [[ליברליזם|ליברליים]] ו[[שמרנות|שמרנים]], בעקבות המחלוקת האם ניתן לקבל נשים כ[[יורש עצר|יורשות עצר]].
* 1834 - 1836: **מלחמת הקוסה השישית** – בין שבטי ה[[קוסה (קבוצה אתנית)|קוסה]] לבין המתנחלים האירופאים ב[[דרום אפריקה]].
* 1835–1845: **מלחמת לבושי הבלויים** – מלחמת אזרחים שהתחוללה ב[[ריו גראנדה דו סול]] שב[[ברזיל]].
* 1842-1835: [[מלחמת סמינולה]]  –שבט [[סמינולה]]  האמריקאי כמעט מושמד כאשר נאבק לשמור על שטחיהם ב[[פלורידה]] מפני השתלטות [[צבא ארצות הברית]].
* לאורך העשור [[פרו]] הצעירה חווה מאבקים פנימיים, כאשר לאורך העשור מספר מנהיגים שונים הדיחו זה את זה מהשלטון, ובשנת 1839 התרחש [[קרב יונגאי]]  בו לחמו צדדים פרואנים שונים בשיתוף פעולה עם גורמים זרים.

=== אירועים פוליטיים בולטים ===
[[קובץ:Dronning victoria.jpg|ממוזער|120px|[[ויקטוריה, מלכת הממלכה המאוחדת|המלכה ויקטוריה]] עולה לכס המלוכה בבריטניה ב-20 ביוני 1837]]
* 28 במאי 1830 – **חוק עקירת האינדיאנים** – עובר בקונגרס האמריקאי ובעקבותיו מתחיל גירוש [[עמים ילידים ביבשת אמריקה|ילידים-אמריקאים]] מאדמותיהם.
* 21 באוגוסט 1831: **מרד נט טרנר** – מרד של [[עבדות|עבדים]] [[האדם השחור|כהי עור]], במהלכו נהרגו כ-60 [[האדם הלבן|לבני עור]]. המאורע השפיע על השיח האמריקאי בנושא בעשרות השנים שלאחר מכן.
*23 באוגוסט 1831 – ה[[עבדות]] מבוטלת במושבות הבריטיות.
*1832 - **חוק הרפורמה של 1832** – החוק שעובר ב[[הממלכה המאוחדת|ממלכה המאוחדת]] מרחיב ומגדיל את [[זכות בחירה|זכות הבחירה]] לגברים.
*1833: **חוק ביטול העבדות** – חקיקה של [[הפרלמנט של הממלכה המאוחדת|הפרלמנט הבריטי]] האוסרת על עצם ה[[עבדות]] במושבות [[האימפריה הבריטית]] (בעיקר נגע הדבר למטעי ה[[סוכר]] ב[[איי הקריביים|איים הקריביים]]). חקיקה זו מדרבנת את בריטניה להפעיל לחצים על מדינות אחרות לבטל את העבדות גם בשטחן.
*1833: **חוזה הונקאר איסקלסי** – בעקבות סיועם של [[האימפריה הרוסית|הרוסים]] ל[[האימפריה העות'מאנית|עות'מאנים]] להתמודד עם מרד [[איילט מצרים|מצרי]] שעלול היה לסכן את יציבות האימפריה, מסיימות האימפריות את [[מלחמת רוסיה-טורקיה, 1828-1829|המאבק ביניהן]] ומסכימות על שיתוף פעולה, שמעורר התנגדות בסדר האירופי.
*1834: [[סיקיזם#היסטוריה מאוחרת|**כיבוש לדאק**]] – אימפריית ה[[סיקיזם|סיקים]] מקיימים הסכם עם [[היסטוריה של אפגניסטן#האימפריה הדוראנית|אפגניסטן הדוראנית]] ומשתלטים על כל שטחה של [[ממלכת לדאק]] .
* 20 ביוני 1837: **התקופה הוויקטוריאנית** – [[ויקטוריה, מלכת הממלכה המאוחדת|המלכה ויקטוריה]] עולה לכס המלוכה בבריטניה.
* 1838-1837: **משבר בריטניה-רוסיה** – לאחר שבהנהגתה של [[רוסיה הצארית]] צרים כוחות [[ממלכת פרס|פרסים]] על ערי מפתח ב[[אמירות אפגניסטן|אפגניסטן]], מצהירה [[האימפריה הבריטית]] כי היא רואה בכך יומרות של רוסיה לניסיון השתלטות על [[תת-היבשת ההודית|הודו]], ושולחת כוחות כנגד הרוסים, שמסיגים את הכוחות.
*1838: [[זכות בחירה לנשים|**זכות הבחירה לנשים**]] – [[קולוניה|קולוניית]] [[איי פיטקרן]] הופכת למקום היחיד בעולם שמכיר בזכות.
*1839: **טנזימאט** – סבב ראשון של רפורמות הטנזימאט שמטרתן להעביר את [[האימפריה העות'מאנית]] מהתנהלות [[תאוקרטיה|תאורקטית]] מסורתית להתנהלות [[מודרניות|מודרנית]].
*19 באפריל 1839: [[הסכם לונדון (1839)|**הסכם לונדון**]] – מעצמות אירופה מכירות ב[[מדינה נייטרלית|נייטרליות]] של [[בלגיה]], ומתחייבות להגן עליה במקרה של [[פלישה צבאית|פלישה]].
***זכויות עובדים** – לאורך העשור בארצות הברית מתחילה מגמה של התארגנויות עובדים פוליטיות, השואפות לקדם זכויות עובדים.

=== קולוניאליזם ואימפריאליזם ===
* 1830: **אלג'יריה הצרפתית** – לאחר מאות שנים שמחוז אלג'יריה ה[[האימפריה העות'מאנית|עות'מאני]] היה מעוז של [[פיראטים|פיראטיות]] ב[[הים התיכון|ים התיכון]], הוא נכבש על ידי [[האימפריה הקולוניאלית הצרפתית|צרפת]].
* 23 באוגוסט 1839: **הונג קונג** – בריטניה משתלטת על הונג קונג.

=== דה-קולוניזציה והשגת עצמאות ===
* 4 באוקטובר 1830 – [[בלגיה]] הופכת למדינה עצמאית לאחר שהיא נפרדת מהולנד
* 11 במאי 1831 – [[יוון]] מכריזה עצמאות מהאימפריה העות'מאנית
* 28 בדצמבר 1836 – ספרד מכירה בעצמאות מקסיקו.

== כלכלה ==
* 1835: **שגשוג אמריקאי ותחילת עידן הבנקאות החופשית** - בתחילת שנות ה-30 שגשגה הכלכלה ה[[ארצות הברית|אמריקאית]]. [[אנדרו ג'קסון]] הופך לנשיא האמריקאי היחיד אי פעם שהצליח לשלם את כל [[חוב לאומי|החוב הלאומי]] (הישג שעדיין רלוונטי נכון לשנת 2018). בתקופה זו [[פדרל ריזרב#הרקע להקמת הבנק|נסגר הבנק המרכזי האמריקאי]] על פי מדיניות הנשיא ג'קסון, מה שפתח את "[[עידן הבנקאות החופשית]]"  של ארצות הברית.
* 1837: **בהלת 1837** - תקופת הצמיחה ה[[אמריקאית]] נקטעת ב[[משבר פיננסי]], שפורץ בגלל צירוף נסיבות של [[ספקולציה (כלכלה)|ספקולציה]] במכירת אדמות, העברת הכסף הממשלתי ל[[בנק]]ים המקומיים, ומשבר פיננסי בבריטניה. בהלת 1837 מלווה במשיכת [[השקעות]] בארצות הברית, סגירתם של בנקים ועסקים נוספים, עלייה באבטלה וחזרה לעלייה ב[[חוב לאומי|חוב הלאומי]].
***צמיחה ועליה בתמ"ג לנפש** - עשור זה נמצא בראשיתה של נקודת מפנה בולטת - על פי ההערכות המקובלות לצמיחה ותמ"ג לנפש בהיסטוריה (בקיזוז שינויים בשווי המטבעות), לאחר מאות שנים של יציבות יחסית במדדים, מתחילה בשנים אלו עליה מתונה אך יציבה במדדים אלו. התופעה מתרחשת בצמוד ל[[המהפכה התעשייתית|מהפכה התעשייתית]] שבשלב זה מתרחשת בעיקר ב[[הממלכה המאוחדת|בריטניה]].

== התנקשויות, חיסולים, וניסיונות התנקשות ==

* 30 בינואר 1835 – ריצ'רד לורנס מנסה להתנקש בחייו של הנשיא [[אנדרו ג'קסון]], אך נכשל במה שהיה הניסיון הראשון להתנקש בחייו של נשיא בארצות הברית.
== אסונות ==
* 25 בנובמבר 1833 – רעידת אדמה חזקה בסומטרה; חוזקה הוערך בכ-8.8-9.2 ב[[סולם ריכטר]]
* 1 בינואר 1837 - **רעידת האדמה בצפת (1837)**: רעידת אדמה חזקה שפגעה באזור הגליל בארץ ישראל ובלבנון, הותירה אלפי הרוגים והחריבה את העיר צפת וסביבותיה, וכן פגעה קשות בעיר טבריה. כמו כן נפגעו בצורה קלה יותר הערים שכם, עכו, נצרת, צור וצידון. רעידת האדמה גרמה למותם של בסביבות 5,000 עד 7,000 בני אדם.
* 25 בנובמבר 1839 – [[ציקלון]] אדיר מכה בחופי [[הודו]]; נהרגים כ-300,000 בני אדם, ונסחפים לים או נהרסים למעלה מ-20,000 [[כלי שיט]] ; עיר הנמל קורינגה נהרסת לחלוטין ונעלמת.



=== בריאות ===
* 1851-1829: [[מגפת הכולרה השנייה]], שמתחילה בשנת 1829, מתפשטת ברחבי ל[[אירופה]], וגורמת לאבדות כבדות במיוחד ב[[צרפת]] וב[[הונגריה]], שבכל אחת מהן מניין ההרוגים נאמד בכ-100,000. [[מגפה|מגפת]] ה[[כולרה]] מתפשטת בהדרגה ל[[אמריקה הצפונית]].
* 1831-1830, 1837-1836: מגפת [[שפעת]] שמתפשטת בשנת 1830 מאסיה דרך רוסיה לאירופה, וכנראה גם לאזורים אחרים בעולם, גורמת למותם של רבים. באזורים רבים נדבקו עשרות אחוזים מהאוכלוסייה, ועל פי הערכות משתנות בין האזורים, שיעור התמותה מוערך בטווח בין 0.3 ל-2 אחוזים. שיאי ההתפרצות הביאו איתם שיבושים במסחר ובאורח החיים המקומי. גל נוסף של שפעת מדבקת במיוחד התרחש גם ב-1836–1837 וקטל רבים.
*1837: ראשית ההתפרצות של מה שעתיד להפוך ל[[מגפת הכולרה השלישית]] המתועדת, החל מאזור [[בנגל]] שב[[תת-היבשת ההודית|תת היבשת ההודית]]. בסוף העשור מתפשטת המגפה ב[[מרכז אסיה]].

== טבע ואיכות סביבה ==

* 1837: **פוסום אוסטרלי כסוף-אפור** - מועבר על ידי האדם ל[[ניו זילנד]] והופך בה לאחד ה[[מין פולש|מינים הפולשים]] המזיקים ביותר.
***פארק** - בעשור זה מתחילות תמורות שיתעצמו בהמשך המאה בנושא שטחים ירוקים ב[[תכנון ערים ואזורים|תכנון העירוני]], כאשר הפארקים הראשונים מוקמים בארצות הברית וב[[לונדון]] פארק שהוקם לרווחת האצולה המקומית החל לפתוח את שעריו לציבור הרחב פעמיים בשבוע.

== מדע וטכנולוגיה ==

=== מדע ===
* 24 בספטמבר 1830: **פסיפס אלכסנדר** מתגלה ב[[פומפיי]] - ה[[פסיפס]] מתאר את הקרב בין [[אלכסנדר מוקדון]] ל[[דריווש השלישי]] מלך [[האימפריה הפרסית]], ומורכב מכמיליון אבני פסיפס.
*1831 - [[מייקל פאראדיי]] ו[[ג'וזף הנרי]] שיכללו את מדע ה[[אלקטרומגנטיות]] במידה מספקת כדי לאפשר תכנון מכשירים [[אלקטרומגנט]]ים מעשיים.
* 1 ביוני 1831: **הגעה לקוטב הצפוני המגנטי** - [[ג'יימס קלארק רוס]] הוא האדם הראשון שמגיע ל[[הקוטב הצפוני#הקוטב המגנטי הצפוני|קוטב הצפוני המגנטי]].
*1833: **אנזים** - מתגלה לראשונה על ידי [[אנסלם פאיין]] .
*ספטמבר 1838: **תורת האבולוציה** - הבסיס הרעיוני מנוסח על ידי [[צ'ארלס דרווין]].
***גאומטריה** - לאורך העשור [[יוליוס פלוקר]]  יוצר כמה פריצות דרך בענף הגאומטריה, כאשר הוא מנסח כמה חוקים אשר בבסיס [[גאומטריה אלגברית|הגאומטריה האלגברית]] המודרנית.

=== טכנולוגיה ===
* 1830: **מכונת תפירה** - דגם ראשוני מפותח ומיוצג בחסות [[ממלכת צרפת]], לצורך תפירת מדים לחיילים, אולם מושמד בשנה שלאחר מכן על ידי [[חייט]]ים שחששו שהמכונה תייתר את עבודתם. מכונות משודרגות יותר פותחו במהלך העשור.
*1838: **טלגרף אלקטרומגנטי** - [[סמואל מורס]] בנה את הטלגרף האלקטרומגנטי היישומי הראשון, שאפשר לשדר מסרים למרחקים ארוכים באמצעות כבל באיכות פשוטה ואיתו את [[קוד מורס]]. ב-6 בינואר 1838 מורס הפעיל לראשונה את מכשיר הטלגרף.
* 9 בינואר 1839: **דאגרוטיפ** - טכניקת ה[[צילום]] המסחרי הראשונה מוצגת על ידי [[לואי ז'אק מנדה דאגר]] בפני האקדמיה למדעים ואמנויות בפריז.
***קווי רכבת** - עשור פורץ דרך בהפיכתה של ה[[רכבת]] למשמעותית ב[[תעשייה]]: בשנת [[1830]] נכנס לפעולה הקו הראשון של [[רכבת]] מונעת [[קיטור]] - [[מסילת הרכבת ליברפול מנצ'סטר]] . ב-5 במאי 1835 מופעל קו ה[[רכבת]] הראשון באירופה היבשתית, ב[[בלגיה]], בין [[בריסל]] ל[[מכלן]].
***תנורי האפייה** - לאורך העשור מתקדם הטכנולוגיה בתחום: בשנת 1833 מפותח תנור הפחם המעשי הראשון, ובשנת 1834 מפותח דגם של תנור מטבח מברזל שנחשב לפורץ דרך בפרקטיות שלו.

<gallery widths="160px" heights="160px" perrow="5">
File:Daguerreotype Daguerre Atelier 1837.jpg| הדגראוטייפ המוקדם ביותר ששרד. צולם על ידי דאגר ב-1837
File:Charles-Darwin-31.jpg|ב-1838 [[צ'ארלס דרווין]] מנסח את בסיס הרעיונות שמרכיבים את [[תורת האבולוציה]].
</gallery>

== תרבות פופולרית ==


=== אדריכלות ===
[[קובץ:Retour des Cendres - 1.jpg|260px|ממוזער|מושלמת ב[[פריז]] בנייתו של [[שער הניצחון בפריז|שער הניצחון]]]]
* 1836: מושלמת ב[[פריז]] בנייתו של [[שער הניצחון בפריז|שער הניצחון]].

=== ספרות ===
***ספרים בולטים שרואים אור לראשונה בעשור זה''': אוליבר טוויסט (1837)

### דת
* 6 באפריל 1830 – ג'וזף סמית מייסד את הדת המורמונית.

### אופנה
* כוצע צילינדר נכנס בהדרגה לאופנה בתקופה זו.

### מוזיקה ותיאטרון
* ראשיתו של תיאטרון האורטה-אויונו  העות'מאני, בו המופע מתבצע בינות הקהל ולא על במה.

## אישים בולטים
### מנהיגי עולם בולטים

### מדענים

### סופרים

## קישורים חיצוניים

## הערות שוליים

קטגוריה:המאה ה-19
קטגוריה:שנות ה-1830